|  |  |  |
| --- | --- | --- |
| Prvi.jpg | | 22. VI 2020. Број **182/20** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **јун 2020.** |

**Просјечна плата након опорезивања у мају 950 КМ**

**Највиша просјечна плата након опорезивања у подручју *Финансијске дјелатности и дјелатности осигурања*, 1 438 КМ, а најнижа у подручју *Грађевинарство*,654 КМ**

Просјечна мјесечна плата након опорезивања у Републици Српскојисплаћена у мају 2020. године износила је950 КМ, док је просјечна мјесечна бруто плата износила 1 475 КМ.

Просјечна плата након опорезивања исплаћена у мају 2020. у односу на исти мјесец претходне године номинално је већа за 5,3%, а реално за 7,5%, док је у односу на април 2020. номинално већа за 0,4%, а реално већа за 1,3%.

Посматрано по подручјима, у мају 2020. године највиша просјечна плата након опорезивања исплаћена је у подручју *Финансијске дјелатности и дјелатности осигурања* и износила је 1 438 КМ, а најнижа просјечна плата након опорезивања у мају 2020. исплаћена је у подручју *Грађевинарство*,654 КМ.

У мају 2020. године, у односу на мај 2019, номинални раст плате након опорезивања забиљежен је у свих 19 подручја, од чега највише у подручјима *Административне и помоћне услужне дјелатности* 12,9%, *Саобраћај и складиштење* 10,7% и *Образовање* 7,9%.

KM



Графикон 1. Просјечнe платe након опорезивања по мјесецима

**Мјесечна инфлација у мају 2020. године -0,8%**

**Годишња инфлација (V 2020/V 2019) -2,1%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у мају 2020. године у односу на исти мјесец претходне године, у просјеку су ниже за 2,1%, док су у односу на април 2020. године у просјеку ниже за 0,8%.

Од 12 главних одјељака производа и услуга, више цијене на годишњем нивоу забиљежене су у шест, ниже цијене у пет, док су цијене у једном одјељку остале непромијењене.

Највећи годишњи раст цијена у мају 2020. године забиљежен је уодјељку *Алкохолна пића и дуван* 5,8%, усљед виших цијена у групи Дуван од 7,0%, затим у одјељку *Рекреација и култура* 2,8% због виших цијена у групама Услуге рекреације и спорта од 5,8% и Већа трајна добра за унутрашњу и вањску рекреацију од 5,6%. Више цијене од 1,2% забиљежене су у одјељку *Здравство,* усљед повећања у групама Остали медицински производи 2,0% и Фармацеутски производи 1,5%, док је повећање од0,8% у одјељку *Комуникације* забиљежено у групи телекомуникационих услуга. Повећање од 0,3% забиљежено је у одјељку *Храна и безалкохолна пића* усљед виших цијена у групама Воће од 16,5%, Уља и масноће од 4,5% и Хљеб и житарице од 2,9%, а раст од 0,2% забиљежен је у одјељку *Ресторани и хотели* због виших цијена у групи Угоститељске услуге од 0,6%.

У одјељку *Образовање* цијене су у просјеку остале непромијењене.

Највећи пад цијена на годишњем нивоу у мају забиљежен је у одјељку *Превоз* 14,5% због нижих цијена у групи Горива и мазива од 24,9%, затим у одјељку *Одјећа и обућа* 11,7%, усљед сезонских снижења конфекције и обуће током године, те у одјељку *Намјештај и покућство* 2,3% због снижења у групама Потрошна добра за домаћинство од 4,1% и Већи алат и опрема од 3,4%. Смањење од 0,2% забиљежено је у одјељку *Остала добра и услуге* усљед нижих цијена у групи Остали лични предмети од 6,1%, док суниже цијене од 0,1% у одјељку *Становање* забиљежене у групи Гас у боцама због снижења од 5,3%.

Графикон 2. Мјесечна и годишња инфлација

**Десезонирана индустријска производња (V 2020/IV 2020) већа 0,2%**

**Календарски прилагођена индустријска производња** **(V 2020/V 2019) мања 14,4%**

**Број запослених у индустрији (I-V 2020/ I-V 2019) мањи за 0,1%**

**Десезонирана индустријска производња** у мају 2020. године у поређењу са априлом 2020. године већа је за 0,2%. У истом периодуу подручју *Прерађивачка индустрија* остварен јераст од10,6%, док је у подручју *Производња и снабдијевање електричном енергијом, гасом, паром и климатизација* забиљеженпад од 5,8% и у подручју *Вађење руда и камена* пад од 19,3%.

**Календарски прилагођена** индустријска производња у Републици Српској у мају 2020. године у поређењу са мајем 2019. године, мања је за 14,4%. У истом периоду у подручју *Вађењe руда и камена* остварен јерастод 2,7%, док је у подручју *Производњa и снабдијевањe електричном енергијом, гасом, паром и климатизацијa* забиљежен пад од 10,2% и у подручју *Прерађивачкa индустријa* пад од 20,4%.

**Број запослених у индустрији** у мају 2020. године у односу на просјечан мјесечни број запослених у 2019. години мањи је за 1,4%, у односу на април 2020. године мањи за 0,7% и у односу на исти мјесец прошле године мањи је за 1,5%. Број запослених у индустрији у периоду јануар – мај 2020. године, у односу на исти период прошле године мањи је за 0,1%. У истом периоду у подручју *Прерађивачка индустрија* остварен је раст од 1,3%, у подручју *Производња и снабдијевање електричном енергијом, гасом, паром и климатизација* забиљежен падод 2,1% и у подручју *Вађење руда и камена* пад од 9,6%.

Графикон 3. Индекси индустријске производње, мај 2016 – мај 2020. (∅2015=100)

**Покривеност увоза извозом у периоду јануар - мај 2020. године 75,4%**

У мају 2020. године остварен је извоз у вриједности од 252 милиона КМ, што је за 18,3% мање него у мају 2019. године и увоз у вриједности од 334 милиона КМ, што је за 19,2% мање у односу на исти мјесец претходне године.

У оквиру укупно остварене робне размјене Републике Српске са иностранством у мају 2020. године, проценат покривености увоза извозом износио је 75,6%.

У периоду јануар - мај 2020. године остварен је извоз у вриједности од 1 милијарду и 299 милиона КМ, што је за 13,1% мање у односу на исти период претходне године. Увоз је, у истом периоду, износио 1 милијарду и 723 милиона КМ, што је за 11,7% мање у односу на исти период претходне године. Проценат покривеност увоза извозом у периоду јануар - мај 2020. године износио је 75,4%

У погледу географске дистрибуције робне размјене Републикe Српскe са иностранством, у периоду јануар - мај 2020. године, највише се извозило у Хрватску и то у вриједности од 197 милиона КМ, односно 15,1% и у Италију  
164 милиона КМ, односно 12,6% од укупно оствареног извоза. У истом периоду, највише се увозило из Србије и то у вриједности од 308 милионa КМ, односно 17,9% и из Италије, у вриједности од 240 милиона КМ, односно 13,9% од укупно оствареног увоза.

Посматрано по групама производа, у периоду јануар - мај 2020. године, највеће учешће у извозу остварује електрична енергија са 123 милиона КМ, што износи 9,5% од укупног извоза, док највеће учешће у увозу остварују лијекови, са укупном вриједношћу од 84 милиона КМ, што износи 4,9% од укупног увоза.

хиљ. КМ

2020

2019

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Славица Кукрић  [slavica.kukric@rzs.rs.ba](mailto:slavica.kukric@rzs.rs.ba) |
| **Статистика индустрије и рударства**  Андреа Ерак-Латиновић  [andrea.erak@rzs.rs.ba](mailto:andrea.erak@rzs.rs.ba); |
| **Статистика спољне трговине**  Владимир Ламбета  [vladimir.lambeta@rzs.rs.ba](mailto:vladimir.lambeta@rzs.rs.ba) |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Проф. др Јасмин Комић, в.д. директора Завода, главни уредник  Владан Сибиновић, начелник одјељења  Република Српска, Бања Лука, Вељка Млађеновића 12д  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |